**REPUBLIKA HRVATSKA**

**ZADARSKA ŽUPANIJA**

**OPĆINA KALI**

**Općinsko vijeće *NACRT PRIJEDLOGA***

 ***ODLUKE***

KLASA: 021-

URBROJ: 2198/14-01-

Kali, …………………... godine

Temeljem članka 78.. stavka 1. Zakona o komunalnom gospodarstvu („Narodne Novine“ broj : 68/18, 110/18- Odluka USHRi 32/20) i i članka 31. Statuta Općine Kali („Službeni glasnik Općine Kali“ broj 3/21), Općinsko vijeće Općine Kali na svojoj ….sjednici održanoj dana …….. godine ,donosi

**O D L U K U**

**O KOMUNALNOM DOPRINOSU**

1. **OPĆE ODREDBE**

**Članak 1.**

 Ovom Odlukom uređuju se visina komunalnog doprinosa, područja zona za plaćanje komunalnog doprinosa, jedinična vrijednost komunalnog doprinosa utvrđena po m3 građevine za pojedine zone, način i rokovi plaćanja komunalnog doprinosa, uvjeti i razlozi zbog kojih se u pojedinačnim slučajevima može odobriti djelomično ili potpuno oslobođenje od plaćanja komunalnog doprinosa.

**Članak 2.**

 Komunalni doprinos je novčano javno davanje koje se plaća za korištenje komunalne infrastrukture na području Općine Kali i položajne pogodnosti građevinskog zemljišta u naselju prilikom građenja ili ozakonjenja građevine, ako Zakonom o komunalnom gospodarstvu nije propisano drugačije.

 Komunalni doprinos prihod je proračuna Općine Kali koji se koristi samo za financiranje građenja i održavanje komunalne infrastrukture.

**Članak 3.**

 Komunalni doprinos plaća vlasnik zemljišta na kojem se gradi građevina ili se nalazi ozakonjena građevina, odnosno investitor ako je na njega pismenim ugovorom prenesena obveza plaćanja komunalnog doprinosa.

 Općina Kali ne plaća komunalni doprinos na svom području.

**Članak 4.**

 Komunalni doprinos za građevine obračunava se množenjem obujma zgrade koja se gradi ili je izgrađena, izraženog u m3 s jediničnom vrijednošću komunalnog doprinosa u zoni u kojoj se zgrada gradi ili je izgrađena.

 Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija se visina mijenja, obračunava se množenjem tlocrtne površine građevine koja se gradi ili je izgrađena izražene u m2 s jediničnom vrijednošću komunalnog doprinosa u zoni u kojoj se građevina gradi ili je izgrađena.

**Članak 5.**

 Ako se postojeća zgrada uklanja zbog građenja nove zgrade ili kada se postojeća zgrada dograđuje ili nadograđuje, komunalni se doprinos obračunava na razliku u obujmu građevine u odnosu na prijašnji obujam zgrade.

 Ako je obujam zgrade koja se gradi manji ili jednak obujmu postojeće zgrade koja se uklanja, ne plaća se komunalni doprinos, o čemu Jedinstveni upravni odjel Općine Kali kao tijelo nadležno za poslove komunalnog gospodarstva (u daljnjem tekstu: Upravni odjel) donosi rješenje kojim se utvrđuje da ne postoji obveza plaćanja komunalnog doprinosa.

 Odredbe ovog članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjene građevine.

1. **ZONE ZA PLAĆANJE KOMUNALNOG DOPRINOSA**

**Članak 6.**

Zone se određuju s obzirom na uređenost i opremljenost zone komunalnom infrastrukturom i položaj područja zone (udaljenost od središta u naselju, mrežu javnog prijevoza, dostupnost građevina javne i društvene namjene, te opskrbe i usluga, prostorne i prirodne uvjete).

Na području Općine Kali utvrđuje se jedna zona za određivanje visine komunalnog doprinosa, kako slijedi:

* **prva zona:** obuhvaća cijelo naselje Općine Kali.

**III. JEDINIČNA VRIJEDNOST KOMUNALNOG DOPRINOSA**

**Članak 7.**

 Jedinična vrijednost komunalnog doprinosa po vrsti objekta i uređaja komunalne infrastrukture i po pojedinim zonama, određena u **eurima** po m3 građevine iznosi:

|  |  |
| --- | --- |
| ZONE | Jedinična vrijednost komunalnog doprinosa u Eurima/m3 |
| Prva zona | 18,32  |

**Članak 8.**

Za objekte za koje je zahtjev za izdavanje rješenja o izvedenom stanju sukladno Zakonu o postupanju s nezakonito izgrađenim zgradama (Narodne novine br. 86/12, 143/13 i 65/17) podnesen do dana 30. lipnja 2018. godine, a za koje nije doneseno rješenje o komunalnom doprinosu do dana stupanja na snagu ove Odluke, jedinična vrijednost komunalnog doprinosa za I. zonu, određena u kunama po m³ građevine, iznosi:

|  |  |
| --- | --- |
| ZONE | Jedinična vrijednost komunalnog doprinosa u eurima/m3 |
| Prva zona | 9,16  |

1. **NAČIN I ROKOVI PLAĆANJA KOMUNALNOG DOPRINOSA**

**Članak 9.**

 (1) Rješenje o komunalnom doprinosu donosi se po pravomoćnosti građevinske dozvole odnosno rješenja o izvedenom stanju, a u slučaju građenja građevina koja se prema posebnim propisima grade bez građevinske dozvole nakon prijave početka građenja ili nakon početka građenja.

(2) Iznimno od odredbe stavka 1. ovog članaka , rješenje o komunalnom doprinosu za skladište i građevinu namjenjenu proizvodnji donosi se po pravomoćnosti uporabne dozvole odnosno nakon što se građevina te namjene počela koristiti, ako se koristi bez uporabne dozvole.

Članak 10.

 (1) Komunalni doprinos vlasnik zemljišta na kojim se gradi građevina (investitor) plaća jednokratno, na temelju rješenja koje donosi Jedinstveni upravni odjel u roku od 15 dana od dan izvršnosti rješenja o komunalnom doprinosu.

 (2) Na nepravovremene uplaćene iznose komunalnog doprinosa plaćaju se zatezne kamate u visini propisanoj za nepravovremeno uplaćene iznose javnih prihoda.

 (3) Plaćanje komunalnog doprinosa za ozakonjenje zgrada može se suglasno Zakonu o postupanju s nezakonito izgrađenim zgradama (Narodne Novine RH br.. 86/12, 143/13,65/17)

Odgoditi za godinu dana od dana izvršnosti rješenja.

Članak 11.

 (1) Na zahtjev stranke može se odobriti obročna otplata komunalnog doprinosa.

Stranka zahtijev za obročno plaćanje može podnijeti najkasnije do dana donošenja rješenja o komunalnom doprinosu., pri čemu je uz zahtjev za obročno plaćanje dužna priložiti odgovarajuće osiguranje (hipoteka, bianko zadužnica i dr.)

 (2) Jedinstveni upravni odjel, rješenjem o komunalnom doprinosu obvezniku će, na njegov zahtjev, odobriti plaćanje komunalnog doprinosa u najviše 24 jednakih mjesečnih obroka u roku dvije godine od dana izvršnosti rješenja o komunalnom doprinosu uz uvjet da prvi obrok ne može biti manji od 30% ukupne obveze komunalnog doprinosa.

 (3) Obročno plaćanje komunalnog doprinosa odobrit će se pod uvjetom da obveznik plaćanja komunalnog doprinosa pruži odgovarajuće osiguranje (hipoteka, jamstvo, novčano osiguranje, bianko zadužnica ovjerena kod javnog bilježnika i dr.) radi naplate cjelokupne tražbine Općine Kali s osnova komunalnog doprinosa. U slučaju kada obveznik ne plati dva dospjela mjesečna obroka, cjelokupni iznos komunalnog doprinosa dospijeva na naplatu odmah.

 (4) U slučaju obročne otplate iz stavka 1. ovog članka, ako to obveznik zatraži, a radi se o komunalnom doprinosu za objekt u postupku legalizacije nezakonito izgrađene građevine, može se odobriti odgoda početka plaćanja komunalnog doprinosa od godinu dana od dana izvršnosti rješenja o komunalnom doprinosu.

**Članak 12.**

 Na dospjeli neplaćeni iznos komunalnog doprinosa plaća se zakonska zatezna kamata u visini eskontne kamatne stope Hrvatske narodne banke. Kamata se obračunava za razdoblje od dana izvršnosti rješenja komunalnom doprinosu do dana dospijeća svakog pojedinog obroka.

**Članak 13.**

 (1) Komunalni doprinos ne plaća:

* Općina Kali,
* Trgovačka društva i ustanove kojih je Općina Kali osnivač ili većinski vlasnik u

 slučaju izgradnje građevina koje služe obavljanju njihove djelatnosti.

 - ustanove kojih je osnivač Općina Kali , za izgradnju i ozakonjenje građevina koje služe

 za obavljanje njihove osnovne djelatnosti.

 (2) O utvrđenju da Općina Kali po Zakonu nema obveze plaćanja komunalnog doprinosa za građevine koje gradi na svom području ili o potpunom oslobođenju plaćenje komunalnog doprinosa po stavku 1. ovog članka Odluke, donosi se Rješenje.

**Članak 14.**

 Komunalni doprinos ne plaća se za građenje i ozakonjenje:

* komunalne infrastrukture i vatrogasnih domova,
* vojnih građevina,
* prometne, vodne, komunikacijske i elektroničke komunikacijske infrastrukture,
* nadzemnih i podzemnih produktovoda i vodova,
* sportskih i dječjih igrališta,
* ograda, zidova i potpornih zidova,
* parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevinskoj cestici ili obuhvatu zahvata u prostoru postojeće građevine ili na postojećoj građevini koji su namijenjeni uporabi te građevine,
* spomenika

**V. OPĆI UVJETI I RAZLOZI ZBOG KOJIH SE U POJEDINAČNIM SLUČAJEVIMA ODOBRAVA DJELOMIČNO ILI POTPUNO OSLOBOĐENJE OD PLAĆANJA KOMUNALNOG DOPRINOSA**

**Članak 15.**

 (1) Obveznik plaćanja komunalnog doprinosa koji na dan podnošenja zahtjeva za izdavanje akta o gradnji ima neprekidno prebivalište na području Općine Kali 5 godina i više i nema u vlasništvu ili suvlasništvu obiteljsku kuću ili stambeni objekt na području Općine Kali ostvaruje pravo na **90%** umanjenja cijene komunalnog doprinosa iz članka 7. ove Odluke, kada gradi ili rekonstruira stambenu građevinu sukladno odredbama PPU Općine Kali koje se odnose na građenje obiteljskih građevina. ( ……E).

 (2) Pravo na umanjenje cijene komunalnog doprinosa iz stavka 1. ovog članka odnosi se na prvu nekretninu za građenje obiteljske građevine do 400m3.

 Obveznik iz stavka 1.i stavka 2. ovog članka dužan je za obujam obiteljske građevine preko 400 m3 platiti komunalni doprinos u punom iznosu.

 (3) Obveznik plaćanja komunalnoj doprinosa dokazuje pisanom izjavom da nema u vlasništvu ili suvlasništvu obiteljsku kuću ili stambeni objekt na području Općine Kali.

 (4) Obveznik plaćanja komunalnog doprinosa svoje prebivalište dokazuje u upravnom postupku kojeg vodi Upravni odjel Općine Kali, a dokazuje se potvrdom -uvjerenjem o prebivalištu Ministarstva unutarnjih poslova, putovnicom, mjestom i visinom nastanka troškova električne energije, vode, telefona, prijemom poštanskih pošiljaka, potvrdama o zasnovanom radnom odnosu, izjavom o izabranom liječniku, izjavama svjedoka, mjestom podnošenja porezne prijave i svim drugim raspoloživim dokazima.

 (5) Odredbe stavka 1. i stavka 2. ovog članka primjenjuju se jedino ako je obveznik komunalnog doprinosa jedini vlasnik odnosno investitor građevine ili ako su uz njega kao suvlasnici odnosno suinvestitori sama: bračni drug, dijete, roditelji posvojenik ili posvojitelj, s time da oslobođenje može koristiti samo jedan put za ozakonjenje, izgradnju ili rekonstrukciju jedne građevine.

 (4) Obveznik plaćanja komunalnog doprinosa koji na dan podnošenja zahtijeva za izdavanje Rješenja o izvedenom stanju sukladno odredbama Zakona o postupanju s nezakonito izgrađenim zgradama (Narodne novine br. 86/12, 143/13 i 65/17), u posljednjih 5 godina ima neprekidno prebivalište na području općine Kali, komunalni doprinos iznosi 90 % iznosa propisanim člankom 8. ove odluke , za ozakonjenje zgrade koja je namjenjena stanovanju i čija građevinska (bruto) površina nije veća od 400 m2.

**VI. RJEŠENJE O KOMUNALNOM DOPRINOSU**

**Članak 15.**

 (1) Rješenje o komunalnom doprinosu donosi se i ovršava u postupku i na način propisan Općim poreznim zakonom, ako Zakonom o komunalnom gospodarstvu nije propisano drugačije.

 (2) Protiv rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja te rješenja o obustavi postupka, može se izjaviti žalba o kojoj odlučuje upravno tijelo županije nadležno za komunalno gospodarstvo.

**Članak 16.**

(1) Rješenje o komunalnom doprinosu donosi Upravni odjel Općine Kali , na temelju Odluke o komunalnom doprinosu, u postupku pokrenutom:

* po službenoj dužnosti u skladu s Odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prema Zakonu o gradnji može graditi bez građevinske dozvole,
* po zahtjevu stranke u skladu s Odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja.

(2) Rješenje o komunalnom doprinosu donosi se po pravomoćnosti građevinske dozvole, odnosno rješenja o izvedenom stanju, a u slučaju građenja građevina koje se po posebnom propisu grade bez građevinske dozvole, nakon prijave početka građenja ili nakon početka građenja.

 (3) U slučaju gradnje građevina koje se po posebnom zakonu grade bez građevinske dozvole, uz prijavu početka građenja investitor je u obvezi upravnom tijelu iz stavka 1. ovog članka dostaviti i glavni projekt radi obračuna komunalnog doprinosa.

 (4) Ukoliko se ne postupi po prethodnom stavku ovog članka, nadležno će komunalno redarstvo, sukladno svojim zakonskim ovlastima, utvrditi činjenično stanje na terenu, te će isto Upravnom odjelu dostaviti radi obračuna komunalnog doprinosa.

 (5) Iznimno od stavka 2. ovog članka rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole, odnosno nakon što se građevina te namjene počela koristiti ako se koristi bez uporabne dozvole.

 (6) Uporabna dozvola za skladište ili građevinu namijenjenu proizvodnji dostavlja se na znanje Upravnom odjelu Općine Kali.

**Članak 18. (17 STARO).**

(1) Rješenje o komunalnom doprinosu sadrži:

1. podatke o obvezniku komunalnog doprinosa,
2. iznos sredstava komunalnog doprinosa koji je obveznik dužan platiti,
3. obvezu, način i rokove plaćanja komunalnog doprinosa,
4. prikaz načina obračuna komunalnog doprinosa za građevinu koja se gradi ili je izgrađena s iskazom obujma, odnosno površine građevine i jedinične vrijednosti komunalnog doprinosa.

 (2) Rješenje o komunalnom doprinosu koje nema sadržaj propisan prethodnim stavkom ovog članka, ništavo je.

 **Članak 18.**

Ako je Općina Kali u skladu s Zakonom o prostornom uređenju, sklopio ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, rješenje se donosi u skladu s tim ugovorom.

**Članak 19.**

(1) Ako je izmijenjena građevinska dozvola, drugi akt za građenje ili glavni projekt na način koji utječe na obračun komunalnog doprinosa, Jedinstveni upravni odjel pravni Općine Kali će po službenoj dužnosti ili po zahtjevu obveznika komunalnog doprinosa odnosno investitora izmijeniti pravomoćno odnosno ovršno rješenje o komunalnom doprinosu.

 (2) Rješenjem o izmjeni rješenja o komunalnom doprinosu u slučaju iz stavka 1.ovog članka obračunati će se komunalni doprinos prema izmijenjenim podacima i odrediti plaćanje ili povrat razlike komunalnog doprinosa prema Odluci o komunalnom doprinosu, sukladno kojoj je rješenje o komunalnom doprinosu doneseno.

 (3) U slučaju povrata iz stavka 2. ovog članka obveznik odnosno investitor nemaju pravo na kamatu od dana uplate komunalnog doprinosa do dana određenog rješenjem za povrat doprinosa.

 **Članak 20.**

 (1) Upravni odjel Općine Kali poništit će po zahtjevu obveznika komunalnog doprinosa odnosno investitora, ovršno ili pravomoćno rješenje o komunalnom doprinosu ako je građevinska dozvola ili drugi akt o građenju oglašen ništavim ili je poništen bez zahtjeva ili suglasnosti investitora.

 (2) Rješenjem o poništavanju rješenja o komunalnom doprinosu u slučaju iz stavka 1. ovog članka odredit će se i povrat uplaćenog komunalnog doprinosa u roku koji ne može biti dulji od dvije godine od dana izvršnosti rješenja o komunalnom doprinosu.

 (3) U slučaju povrata iz stavka 2. ovog članka obveznik odnosno investitor nemaju pravo na kamatu od dana uplate komunalnog doprinosa do dana određenog rješenjem za povrat doprinosa.

 **Članak 21.**

(1) Komunalni doprinos koji je plaćen za građenje građevine na temelju građevinske dozvole odnosno na temelju drugog akta za građenje koji je prestao vrijediti jer građenje nije započeto ili koji je poništen na zahtjev ili uz suglasnost investitora, Jedinstveni upravni odjel Općine Kali uračunati će kao plaćeni dio komunalnog doprinosa na istom ili drugom zemljištu na području Općine Kali ako to zatraži obveznik komunalnog doprinosa ili investitor.

(2) Obveznik komunalnog doprinosa odnosno investitor nema pravo na kamatu za uplaćeni iznos niti na kamatu za iznos koji se uračunava kao plaćeni dio komunalnog doprinosa koji se plaća za građenje na istom ili drugom zemljištu.

**VII. PRIJELAZNE I ZAVRŠNE ODREDBE**

**Članak 22.**

**Članak 23.**

Danom stupanja na snagu ove Odluke prestaje važiti Odluka o komunalnom doprinosu (Službeni Glasnik Općine Kali br.: 10/18).

Članak …

Postupci započeti do stupanja na snagu ove Odluke, nastaviti će se i dovršiti prema odredbama Odluke o komunalnom doprinosu (Službeni Glasnik Općine Kali br.: 10/18)

**Članak 24.**

 Ova Odluka stupa na snagu osmog dana od dana objave u „Službenom glasniku Općine Kali “.

OPĆINSKO VIJEĆE OPĆINE KALI

 predsjednica

 Općinskog vijeća:

 Linda Kolega Babajko, prof